
Linnavara kasutusse andmine
1. Asjaolud ja menetluse käik
Narva Linnavalitsuse Kultuuriosakond taotles Narva Jäähalli hokiplatsi soodustingimustel kasutusse andmist MTÜ-le Hokiklubi Narva Kaks Tuhat treeningute läbiviimiseks 2008/2009 hooajal. Hokiklubi esindab Narva linna Eesti karikavõistlustel ja Ida-Virumaa karikavõistlustel spordiveteranide seas. Hokiplatsi kasutamise arvestuslik tunnitasu on 1300 kr, soodustusega moodustab nimetatud tunnitasu 660 kr.
Antud küsimus oli vaadatud läbi Narva Linnavalitsuse linnavarakomisjoni 18.02.2009. a istungil, protokoll nr 2. Komisjon otsustas nõustuda taotlusega ja kehtestada Narva Jäähalli hokiplatsi kasutamisel MTÜ Hokiklubi Narva Kaks Tuhat hokimeeskonna treeninguteks 2008/2009 hooajal soodustingimustel tunnitasu 660 krooni Narva Paemurru Spordikooli juhtkonnaga kooskõlastatud ajakava alusel.
2. Õiguslikud alused
Vastavalt Kohaliku omavalitsuse korralduse seaduse § 30 lõike 1 punktile 2 valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Vastavalt Narva Linnavolikogu 17.03.2005.a määrusega nr 14/52 vastuvõetud „Linnavara kasutusse andmise korra” punktidele 7.2, 7.2.3 linnavalitsuse korraldusega võib linnavara kasutusse anda tasuta või tavalisest madalama tasu eest tähtajaga kuni viis aastat või tähtajatult mittetulundusühingutele.
3. Otsus

Kehtestada Narva Jäähalli hokiplatsi kasutamisel MTÜ Hokiklubi Narva Kaks Tuhat (registrikood 80076520) hokimeeskonna treeninguteks 2008/2009 hooajal soodustingimustel tunnitasu 660 krooni Narva Paemurru Spordikooli juhtkonnaga kooskõlastatud ajakava alusel.
4. Rakendussätted
4.1 Käesolev korraldus jõustub seadusega sätestatud korras.

4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.

